
REFERAT DE APROBARE 

referitor la  Proiectul de hotărâre privind aprobarea planului de analiză şi acoperire a riscurilor al comunei Vulturești, județul Suceava, pentru anul 2026

Planul de analiză şi acoperire a riscurilor reprezintă documentul care cuprinde riscurile potenţiale dintr-o unitate administrativ-teritorială, măsurile, acţiunile şi resursele necesare pentru managementul riscurilor respective.
Scopurile PAAR sunt de a asigura cunoaşterea de către toţi factorii implicaţi a sarcinilor şi atribuţiilor ce le revin premergător, pe timpul şi după apariţia unei situaţii de urgenţă, de a crea un cadru unitar şi coerent de acţiune pentru prevenirea şi gestionarea riscurilor generatoare de situaţii de urgenţă şi de a asigura un răspuns optim în caz de urgenţă, adecvat fiecărui tip de risc identificat.
Autorităţile administraţiei publice locale asigură aplicarea măsurilor privind activităţile de apărare împotriva incendiilor, cuprinse în planurile de analiză şi acoperire a riscurilor, ce se întocmesc la nivelul localităţii.
Planurile de analiză şi acoperire a riscurilor se actualizează anual.
Potrivit prevederilor art. 13 şi 14 din Legea 307/2006 privind apărarea împotriva incendiilor cu completările şi modificările ulterioare, consiliul local aprobă planul de analiză şi acoperire a riscurilor, pentru unitatea administrativ-teritorială pe care o reprezintă, stabileşte resursele necesare pentru aplicarea acestuia şi îl transmite inspectoratului în raza căruia funcţionează.

Primarul asigură elaborarea planului de analiză şi acoperire a riscurilor şi aplicarea acestuia.
Potrivit prevederilor art. 129 alin. (1), alin. (2) lit. d), alin. (7) lit. h) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. Consiliul local exercită atribuţii privind gestionarea serviciilor de interes local, inclusiv cele care privesc situaţiile de urgenţă.
Având în vedere cele anterior expuse, am inițiat prezentul proiect de hotărâre, pe care vă rugăm să-l adoptați în forma prezentată.
P R I M A R,

 Cornel SALAMAHA
